Exile on Main St.

Το **Exile on Main St.** είναι το δέκατο βρετανικό και δωδέκατο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε ως διπλός δίσκος στις 12 Μαΐου του 1972 μέσω της δισκογραφικής εταιρείας "Rolling Stones Records".

## Το άλμπουμ
### Ηχογράφηση
Μετά την κυκλοφορία του "*[[Sticky Fingers]]*", οι Rolling Stones έφυγαν από την Αγγλία λόγω της βαριάς φορολογίας των στούντιο ηχογραφήσεων και μετακόμισαν στη νότια Γαλλία, όπου ο Κιθ Ρίτσαρντς νοίκιασε τη βίλα Νελκότ για τα μέλη του σχήματος και τους συνοδούς τους. Χρησιμοποιώντας το φορητό τους στούντιο, ολοκλήρωσαν τις συνθέσεις τους, κάποιες εκ των οποίων είχαν δημιουργηθεί στα "Sunset Studios" του Λος Άντζελες το 1969.  Ο εθισμός του Ρίτσαρντς στα ναρκωτικά τον απέτρεψε από το να συμμετέχει καθημερινά στην σύνθεση του άλμπουμ, ενώ συχνή ήταν η απουσία των Γουάιμαν και Τζάγκερ, για άλλους λόγους.

Επίσης, πολλά κομμάτια ηχογραφήθηκαν στα "Olympic Studios" του Λονδίνου από το 1969 ως το 1971, όπως και στο Λος Άντζελες από τον Δεκέμβριο του 1971 ως τον Μάρτιο του 1972.

### Εμπορική επιτυχία
Το "*Exile on Main St.*" ανέβηκε στην κορυφή των τσαρτ και στις δύο πλευρές του Ατλαντικού, όπως και στον Καναδά, την Ολλανδία, τη Νορβηγία και αρκετές ακόμη χώρες ανά τον κόσμο. Έχει βραβευθεί ως πλατινένιος δίσκος στην Μεγάλη Βρετανία, τις Ηνωμένες Πολιτείες και την Αυστραλία.

Τα σινγκλ που συνόδευσαν τον δίσκο ήταν τα "*Tumbling Dice*" και "*Happy*", με το πρώτο εξ αυτών να μπαίνει στο Top-10 στην πατρίδα του συγκροτήματος, το αμερικάνικο Billboard, την Ολλανδία, τη Νορβηγία και τον Καναδά, ενώ το δεύτερο σκαρφάλωσε στο # 22 στις ΗΠΑ.

### Κριτικές και κατατάξεις
[thumb|280px|''Οι Rolling Stones στο [Σαιντ Λούις το 1972*]]
Οι κριτικές που έλαβε το άλμπουμ υπήρξαν διθυραμβικές, με το "[[AllMusic]]" να το βαθμολογεί με την άριστη βαθμολογία των πέντε αστέρων, το "[[Entertainment Weekly]]" με Α+, το "Metacritic" με 100%, το "Clash Magazine" με 10 / 10, ο Robert Christgau με Α+ και το "Sputnik Music" με 4,4 / 5.

Το "[[Entertainment Weekly]]" τοποθέτησε το "*Exile on Main St.*" στην κορυφή της λίστας με τα εκατό καλύτερα άλμπουμ όλων των εποχών το [[1993]], όπως και στην τρίτη θέση στην παρόμοια λίστα του είκοσι χρόνια αργότερα. Το "Popblerd" το κατέταξε πέμπτο στα εκατό καλύτερα άλμπουμ της [[Δεκαετία 1970|δεκαετίας του '70]], το "[[Rolling Stone]]" έβδομο στα 500 καλύτερα άλμπουμ όλων των εποχών, όπως και τρίτο στα εκατό καλύτερα άλμπουμ της τελευταίας εικοσαετίας που εκδόθηκε το [[1987]], το "Classic Rock" στην ένατη θέση των καλύτερων βρετανικών δίσκων, το "Mojo" στην τέταρτη θέση των εκατό καλύτερων άλμπουμ που έχουν φτιαχτεί και το "Q" στην τρίτη θέση των εκατό καλύτερων βρετανικών άλμπουμ.

==Λίστα Τραγουδιών==
* *Όλα τα κομμάτια είναι συνθέσεις των Μικ Τζάγκερ και Κιθ Ρίτσαρντς, εκτός αν σημειώνεται διαφορετικά.*




==Θέσεις τσαρτ==


==Βραβεία==
<big>***Exile on Main St.*** *(άλμπουμ)*</big>
* [[Ηνωμένες Πολιτείες]] (*RIAA Certification*): Πλατινένιος 
* [[Ηνωμένο Βασίλειο]] (*BPI Certification*): Πλατινένιος 
* [[Αυστραλία]] (*CRIA Certification*): Πλατινένιος 

==Μέλη των Rolling Stones==
Οι μουσικοί οι οποίοι ηχογράφησαν τα κομμάτια του "*Exile on Main St.*" ήταν οι εξής:
* *'Μικ Τζάγκερ** - [[Φωνητική|φωνητικά]], [[κρουστά]], [[κιθάρα]], [[φυσαρμόνικα]]
* **Κιθ Ρίτσαρντς** - [[κιθάρα]], [[Φωνητική|φωνητικά]], [[πιάνο]], [[μπάσο]]
* **Μικ Τέιλορ** - [[κιθάρα]], [[μπάσο]]
* **Μπιλ Γουάιμαν** - [[μπάσο]]
* **Τσάρλι Γουάτς** - [[τύμπανα]]

;''Γκεστ συμμετοχές''
* **Ίαν Στιούαρτ** - [[πιάνο]]
* **Τζίμι Μίλλερ** - [[τύμπανα]], [[κρουστά]]
* **Μπόμπι Κιζ** - [[σαξόφωνο]]
* **Τζιμ Πράις** - [[τρομπέτα]], [[τρομπόνι]], [[πιάνο]]
* **Νίκι Χόπκινς** - [[πιάνο]]
* **Μπιλ Πλάμερ** - [[μπάσο]]
* **Μπίλι Πρέστον** - [[πιάνο]], [[πλήκτρα]]
* **Αλ Πέρκινς** - [[κιθάρα]]
* **Ρίτσαρντ Ουάσινγκτον** - [[κιθάρα]]
* **Κλάιντι Κινγκ** - [[Φωνητική|φωνητικά]]
* **Βενέτα Φιλντς** - [[Φωνητική|φωνητικά]]
* **Τζο Γκριν** - [[Φωνητική|φωνητικά]]
* **Τζέρι Κέρκλαντ** - [[Φωνητική|φωνητικά]]
* **Γκραμ Πάρσονς** - [[Φωνητική|φωνητικά]]
* **Μακ Ρέμπενακ** - [[Φωνητική|φωνητικά]]
* **Σίρλεϊ Γκούντμαν** - [[Φωνητική|φωνητικά]]
* **Τάμι Λιν** - [[Φωνητική|φωνητικά]]
* **Κάθι ΜακΝτόναλντ** - [[Φωνητική|φωνητικά]]
* **Κρις Σέπαρντ''' - ντέφι

## Παραπομπές


## Πηγές
* Exile on Main St. - The Rolling Stones | Songs, Reviews, Credits | AllMusic
* The Rolling Stones - Exile on Main St. | Sputnikmusic
* Exile on Main St. | The Rolling Stones

Κατηγορία:Δισκογραφία των Rolling Stones
Κατηγορία:Άλμπουμ του 1972